http://www.thaigov.go.th

 วันนี้ (28 มิถุนายน 2559) เวลา 10.00 น. ณ ห้องประชุม 501 ตึกบัญชาการ 1 ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

 ภายหลังเสร็จสิ้นการประชุม พันเอก อธิสิทธิ์ ไชยนุวัติ และพันเอกหญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี ได้ร่วมแถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

 1. เรื่อง ร่างพระราชบัญญัติการบริหารการแก้ไขบำบัดฟื้นฟูเด็กและเยาวชนที่

 กระทำผิด พ.ศ. ....

 2. เรื่อง ร่างพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. .... และร่างระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. ....

 3. เรื่อง ร่างพระราชกฤษฎีกาเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พ.ศ. ....

 4. เรื่อง ร่างกฎกระทรวงแบ่งส่วนราชการสำนักเลขาธิการนายกรัฐมนตรี

 สำนักนายกรัฐมนตรี พ.ศ. ....

 5. เรื่อง ร่างกฎกระทรวงว่าด้วยอัตราค่าบำรุงสันนิบาตสหกรณ์แห่งประเทศไทย พ.ศ. ....

 6. เรื่อง ร่างกฎกระทรวงกำหนดงานที่มีลักษณะอาจเป็นอันตรายต่อสุขภาพและความ ปลอดภัยของหญิงมีครรภ์หรือเด็กซึ่งมีอายุต่ำกว่าสิบห้าปี พ.ศ. ....

 7. เรื่อง ร่างกฎกระทรวงกำหนดลักษณะของเหรียญกษาปณ์ที่ระลึกเฉลิมพระเกียรติ สมเด็จพระนางเจ้าสิริกิติ์พระบรมราชินีนาถ เนื่องในโอกาสพระราชพิธีมหามงคล เฉลิมพระชนมพรรษา 7 รอบ 12 สิงหาคม 2559 พ.ศ. ....

|  |
| --- |
| **เศรษฐกิจ – สังคม**  |

 8. เรื่อง ขอขยายระยะเวลาโครงการสินเชื่อดอกเบี้ยต่ำ (Policy Loan)

 9. เรื่อง โครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่มประสิทธิภาพ

 การผลิตสำหรับผู้ประกอบกิจการวิสาหกิจขนาดกลางและขนาดย่อม (SMEs)

 10. เรื่อง แนวทางเพื่อสนับสนุนการดำเนินการตามแผนยุทธศาสตร์การพัฒนาโครงสร้าง พื้นฐานระบบการชำระเงินแบบอิเล็กทรอนิกส์แห่งชาติ

 11. เรื่อง ร่างข้อบังคับการรถไฟฟ้าขนส่งมวลชนแห่งประเทศไทยออกตามความใน

 มาตรา 18 (13) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 จำนวน 3 ฉบับ

 12. เรื่อง โครงการพัฒนาระเบียงเศรษฐกิจภาคตะวันออก (Eastern Economic Corridor Development)

|  |
| --- |
| **ต่างประเทศ** |

 13. เรื่อง รายงานผลการเจรจาการบินระหว่างไทย-ปากีสถาน

 14. เรื่อง ขอความเห็นชอบเสนอข้อกำหนดร่างขอบเขตการทำงานของกองทุนเพื่อบรรเทา ทุกข์และให้ความช่วยเหลือทางมนุษยธรรมสำหรับเหยื่อจากการเคลื่อนย้าย

 ถิ่นฐานแบบไม่ปกติ (Terms of Reference of the Trust Fund for Humanitarian and Relief Efforts for the Victims of Irregular Movement of Persons)

 15. เรื่อง (ร่าง) บันทึกความเข้าใจว่าด้วยความร่วมมือด้านแรงงาน (MOU) ระหว่างรัฐบาล แห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว

 16. เรื่อง ขอความเห็นชอบร่างเจตนารมณ์ว่าด้วยการจัดตั้งคณะทำงานความร่วมมือทาง ทหารระหว่างกองทัพบกกับกองกำลังป้องกันตนเองทางบกญี่ปุ่น

|  |
| --- |
| **แต่งตั้ง** |

 17. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับ ทรงคุณวุฒิ (กระทรวงการคลัง)

 18. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับ ทรงคุณวุฒิ (กระทรวงยุติธรรม)

 19. เรื่อง แต่งตั้งประธานกรรมการและกรรมการผู้ทรงคุณวุฒิในคณะกรรมการบริหาร สำนักงานพัฒนาเศรษฐกิจจากฐานชีวภาพ

 20. เรื่อง ขอแก้ไขการแต่งตั้งกรรมการในคณะกรรมการผังเมืองตามพระราชบัญญัติ

 การผังเมือง (ฉบับที่ 4) พ.ศ. 2558 มาตรา 6 (5)

**------------------------------------------------------**

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ร่างพระราชบัญญัติการบริหารการแก้ไขบำบัดฟื้นฟูเด็กและเยาวชนที่กระทำผิด พ.ศ. ....**

 คณะรัฐมนตรีมีมติอนุมัติหลักการร่างพระราชบัญญัติการบริหารการแก้ไขบำบัดฟื้นฟูเด็กและเยาวชนที่กระทำผิด พ.ศ .... ตามที่กระทรวงยุติธรรม (ยธ.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภานิติบัญญัติแห่งชาติพิจารณาก่อนเสนอสภานิติบัญญัติแห่งชาติต่อไป

 **สาระสำคัญของร่างพระราชบัญญัติฯ**

 1. กำหนดให้มีคณะกรรมการนโยบายการบริหารการแก้ไขบำบัดฟื้นฟูเด็กและเยาวชนที่กระทำผิด โดยรัฐมนตรีว่าการกระทรวงยุติธรรมเป็นประธานกรรมการและปลัดกระทรวงยุติธรรมเป็นรองประธานกรรมการ กรรมการประกอบด้วยกรรมการโดยตำแหน่งจากหน่วยงานต่าง ๆ ที่เกี่ยวข้องและกรรมการผู้ทรงคุณวุฒิซึ่งรัฐมนตรีแต่งตั้งจากผู้มีความรู้ความสามารถ ความเชี่ยวชาญ และประสบการณ์เป็นที่ประจักษ์ด้านจิตวิทยา ด้านสังคมสงเคราะห์ ด้านสาธารณสุข ด้านการศึกษา ด้านสิทธิเด็ก และด้านการคุ้มครองเด็ก โดยให้อธิบดีกรมพินิจและคุ้มครองเด็กและเยาวชนเป็นกรรมการและเลขานุการ

 2. กำหนดให้คณะกรรมการฯ มีอำนาจหน้าที่กำหนดนโยบายและทิศทางในการบริหารการแก้ไขบำบัดฟื้นฟูเด็กและเยาวชนที่กระทำผิด ให้คำแนะนำหรือคำปรึกษาแก่รัฐมนตรีในการออกกฎหมาย ระเบียบ และประกาศตามพระราชบัญญัตินี้ พิจารณาให้ความเห็นเกี่ยวกับการบริหารงานการแก้ไขบำบัดฟื้นฟูเด็กและเยาวชนที่กระทำผิด กำหนดหรือเสนอแนะแนวทางกลยุทธ์และมาตรการในการปรับปรุงและพัฒนากระบวนการยุติธรรมสำหรับเด็ก

 3. กำหนดให้อธิบดีกรมพินิจและคุ้มครองเด็กและเยาวชนมีอำนาจกำหนดอำนาจและหน้าที่ของ เจ้าพนักงานพินิจ

 4. กำหนดห้ามมิให้ใช้เครื่องพันธนาการใด ๆ แก่เด็กและเยาวชนที่อยู่ในสถานที่ควบคุม เว้นแต่จะมีเหตุจำเป็นอย่างยิ่งอันมิอาจหลีกเลี่ยงได้ เพื่อป้องกันการหลบหนีหรือเพื่อความปลอดภัยของเด็กหรือเยาวชนหรือบุคคลอื่น โดยให้ผู้อำนวยการมีอำนาจสั่งให้ใช้เครื่องพันธนาการแก่เด็กและเยาวชนที่อยู่ในสถานที่ควบคุมและให้ เจ้าพนักงานพินิจบันทึกเหตุผลหรือความจำเป็น

 5. กำหนดให้เจ้าพนักงานพินิจจะรับเด็กและเยาวชนซึ่งต้องหาว่ากระทำความผิดไว้ในระหว่างการสอบสวนหรือการพิจารณาคดี หรือตามคำพิพากษาหรือคำสั่งศาลไว้ควบคุมดูแลเพื่อแก้ไขบำบัดฟื้นฟูหรือฝึกอบรมในสถานที่ควบคุมได้โดยอาศัยอำนาจตามบทบัญญัติแห่งกฎหมายหรือเมื่อได้รับหมายควบคุมตัวหรือคำพิพากษาหรือคำสั่งศาล

 6. กำหนดให้เพื่อประโยชน์ในการดูแลแก้ไขบำบัดฟื้นฟูและพัฒนาพฤตินิสัยเด็กหรือเยาวชนให้กลับตนเป็นคนดี ให้อธิบดีจัดให้มีระบบการจำแนกเด็กและเยาวชนในสถานที่ควบคุมของสถานพินิจและศูนย์ฝึกและอบรม หลักเกณฑ์และวิธีการจำแนกให้เป็นไปตามระเบียบที่อธิบดีกำหนด และให้สถานที่ควบคุมจัดให้มีการจำแนกเด็กหรือเยาวชน เพื่อกำหนดวิธีการปฏิบัติต่อเด็กและเยาวชน การวางแผนแก้ไขบำบัดฟื้นฟู และการรายงานข้อเท็จจริง พร้อมทั้งเสนอความเห็นเกี่ยวกับการลงโทษ หรือการใช้วิธีการสำหรับเด็กและเยาวชนที่เหมาะสมต่อศาล

 7. กำหนดวิธีการแก้ไขบำบัดฟื้นฟูหรือฝึกอบรมเด็กหรือเยาวชน กำหนดวิธีการและเป้าหมายในการกลับคืนสู่ครอบครัวและสังคม และการจัดทำแผนการแก้ไขบำบัดฟื้นฟูหรือแผนการฝึกอบรมเด็กหรือเยาวชน ตลอดจนการกำหนดให้สถานพินิจจัดทำแผนแก้ไขบำบัดฟื้นฟูเด็กหรือเยาวชนเป็นรายบุคคล

 8. กำหนดการเตรียมความพร้อมก่อนปล่อยและการติดตามภายหลังปล่อยจากสถานที่ควบคุมตามหลักเกณฑ์ที่กำหนดในระเบียบกรมพินิจและคุ้มครองเด็กและเยาวชน

 9. กำหนดโทษปรับสำหรับผู้ที่ได้รับอนุญาตให้เข้าไปในสถานที่ควบคุมแต่ไม่ปฏิบัติตามระเบียบ กำหนดโทษสำหรับผู้ที่นำเข้ามาซึ่งสิ่งของต้องห้ามเข้าไปในสถานที่ควบคุมโดยไม่ได้รับอนุญาตและต้องวางระโทษจำคุกไม่เกินหนึ่งปีหรือปรับไม่เกินหนึ่งหมื่นบาทหรือทั้งจำทั้งปรับ และถ้าผู้กระทำความผิดเป็นเจ้าพนักงานพินิจหรือเจ้าหน้าที่มีหน้าที่เกี่ยวข้องกับการดูแลเด็กและเยาวชนสถานที่ควบคุม ต้องวางระโทษเป็นสามเท่าของโทษที่ กำหนดไว้

**2. เรื่อง ร่างพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. .... และร่างระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. ....**

          คณะรัฐมนตรีมีมติอนุมัติหลักการร่างพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. .... และร่างระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. .... รวม 2 ฉบับ ตามที่สำนักเลขาธิการคณะรัฐมนตรีเสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับข้อสังเกตของสำนักงานคณะกรรมการกฤษฎีกา สำนักงานคณะกรรมการพัฒนาการเศรษฐกิจและสังคมแห่งชาติและสำนักงบประมาณไปประกอบการพิจารณาด้วย แล้วดำเนินการต่อไปได้

           **สาระสำคัญของร่างพระราชกฤษฎีกาและร่างระเบียบ**

          1. ร่างพระราชกฤษฎีกาว่าด้วยการเสนอเรื่อง และการประชุมคณะรัฐมนตรี พ.ศ. .... เป็นการปรับปรุงพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. 2558 ในประเด็นต่าง ๆ ดังนี้

                   1.1 กำหนดผู้มีอำนาจลงนามเสนอเรื่องต่อคณะรัฐมนตรีให้ชัดเจนขึ้น โดยกำหนดความหมายของคำว่า “รัฐมนตรี” และกำหนดความรับผิดชอบของผู้ลงนามเสนอเรื่องต่อคณะรัฐมนตรีในการปฏิบัติตามกฎหมาย ระเบียบ และมติคณะรัฐมนตรีที่เกี่ยวข้องให้ครบถ้วนก่อนส่งเรื่องไปยังสำนักเลขาธิการคณะรัฐมนตรี (สลค.)

 1.2 กำหนดให้ในการเสนอเรื่องต่อคณะรัฐมนตรีมีการกลั่นกรองจากรองนายกรัฐมนตรีที่ได้รับมอบหมายและมอบอำนาจให้กำกับการบริหารราชการแทนนายกรัฐมนตรี โดยให้ผู้มีอำนาจลงนามเสนอเรื่องต่อคณะรัฐมนตรีเสนอเรื่องให้รองนายกรัฐมนตรีเพื่อให้ความเห็นชอบในการนำเรื่องเสนอต่อคณะรัฐมนตรี ก่อนส่งเรื่องไปยัง สลค. เพื่อให้เรื่องที่เสนอมีการบูรณาการภายในกลุ่มงาน

                   1.3 กำหนดให้ สลค. มีอำนาจส่งเรื่องคืน กรณี สลค. ตรวจสอบพบว่าหน่วยงานของรัฐไม่ได้ดำเนินการตามหลักเกณฑ์ที่กำหนด

                   1.4 กำหนดความรับผิดชอบในการเสนอเรื่องเป็นวาระจร โดยให้ผู้มีอำนาจลงนามเสนอเรื่องและรองนายกรัฐมนตรีที่ได้รับมอบหมายและมอบอำนาจให้กำกับการบริหารราชการแทนนายกรัฐมนตรีรับรองว่าการเสนอเรื่องได้ปฏิบัติตามกฎหมาย ระเบียบ และมติคณะรัฐมนตรีที่เกี่ยวข้อง และหากไม่เสนอเรื่อง ต่อคณะรัฐมนตรีในครั้งนั้นจะเกิดความเสียหายต่อประเทศหรือประชาชน รวมทั้งให้อำนาจ สลค. กำหนดแบบการนำเสนอเรื่องเป็นวาระจร

                   1.5 กำหนดให้คณะรัฐมนตรีมอบหมายให้นายกรัฐมนตรีหรือรองนายกรัฐมนตรีพิจารณาเรื่องแทนคณะรัฐมนตรีก่อนนำเสนอคณะรัฐมนตรีทราบ หากคณะรัฐมนตรีไม่มีข้อทักท้วงให้ถือเป็นมติคณะรัฐมนตรี

          2. ร่างระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. .... เป็นการปรับปรุงระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. 2548 ในประเด็นต่าง ๆ ดังนี้

                   2.1 กำหนดระยะเวลาเสนอเรื่องต่อคณะรัฐมนตรี โดยให้หน่วยงานเสนอเรื่องมายัง สลค. ก่อนวันที่ประสงค์จะให้นำเสนอคณะรัฐมนตรีอย่างน้อย 15 วัน ส่วนกรณีที่มีความจำเป็นเร่งด่วนให้ส่งเรื่องไปยัง สลค. ก่อนวันที่ขอให้นำเสนอคณะรัฐมนตรีเรื่องทั่วไป อย่างน้อย 7 วัน และเรื่องร่างกฎหมาย อย่างน้อย 10 วัน ทั้งนี้ เป็นการนำข้อกำหนดตามมติคณะรัฐมนตรีเมื่อวันที่ 14 มีนาคม 2554 และ 24 พฤศจิกายน 2558  มากำหนดไว้

                   2.2 กำหนดให้ในการเสนอขออนุมัติโครงการจากคณะรัฐมนตรีหน่วยงานของรัฐเจ้าของเรื่องต้องชี้แจงข้อมูลตามที่กำหนด เช่น ความสอดคล้องกับยุทธศาสตร์ชาติหรือนโยบายรัฐบาล การบูรณาการทำงานหรือผลการหารือที่ได้ข้อยุติของหน่วยงานที่เกี่ยวข้อง แหล่งเงินที่เหมาะสม ระยะเวลาการดำเนินการ แผนปฏิบัติการ แผนการกำกับดูแล และประโยชน์ที่จะได้รับจากโครงการ ทั้งนี้ เป็นการนำข้อกำหนดตามมติคณะรัฐมนตรี เมื่อวันที่ 6 มกราคม 2558 และ 19 มกราคม 2559 มากำหนดไว้

                   2.3 กำหนดให้ในการเสนอเรื่องขออนุมัติเงินกู้ งบกลางรายการเงินสำรองจ่ายเพื่อกรณีฉุกเฉินหรือจำเป็น จัดตั้งหน่วยงานใหม่หรือัตรากำลังเพิ่มเติมจากคณะรัฐมนตรี หน่วยงานของรัฐเจ้าของเรื่องต้องมีความเห็นจากกระทรวงการคลัง (กค.) สำนักงานคณะกรรมการพัฒนาการเศรษฐกิจและสังคมแห่งชาติ (สศช.) และสำนักประมาณ (สงป.) หากเป็นกรณีรัฐวิสาหกิจต้องมีความเห็นจากคณะกรรมการที่มีหน้าที่กำหนดนโยบายและกำกับดูแลรัฐวิสาหกิจด้วย ทั้งนี้ เป็นการนำข้อกำหนดตามมติคณะรัฐมนตรีเมื่อวันที่ 12 พฤษภาคม 2558 และ 2 มิถุนายน 2558 มากำหนดไว้

                   2.4 กำหนดประเภทเรื่องความสัมพันธ์ระหว่างประเทศ หรือเรื่องที่เกี่ยวกับองค์การระหว่างประเทศ ที่หน่วยงานของรัฐสามารถดำเนินการได้โดยไม่ต้องเสนอคณะรัฐมนตรี ทั้งนี้ เป็นการนำข้อกำหนดตามมติคณะรัฐมนตรีเมื่อวันที่ 27 มกราคม 2558 มากำหนดไว้

                  2.5 กำหนดให้ สลค. สามารถให้หน่วยงานของรัฐเจ้าของเรื่องรับไปหาข้อยุติในกรณีที่เรื่องจะเสนอคณะรัฐมนตรีมีความเห็นแตกต่างหรือขัดแย้งกันได้

                   2.6 กำหนดแนวปฏิบัติในการตรวจสอบความจำเป็นในการตราพระราชบัญญัติ (Checklist) รวม 10 ประการ

**3. เรื่อง ร่างพระราชกฤษฎีกาเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พ.ศ. ....**

คณะรัฐมนตรีมีมติอนุมัติหลักการร่างพระราชกฤษฎีกาเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พ.ศ. .... ตามที่กระทรวงการคลัง (กค.) เสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องเร่งด่วน แล้วดำเนินการต่อไปได้

 กค. เสนอว่า คณะกรรมการเหรียญเฉลิมพระเกียรติและเหรียญที่ระลึกตามพระราชบัญญัติว่าด้วยเหรียญเฉลิมพระเกียรติและเหรียญที่ระลึก พ.ศ. 2548 มาตรา 3 และมาตรา 4 มีมติให้ความเห็นชอบให้มีการจัดทำเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในโอกาสพระราชพิธีมหามงคลเฉลิม พระชนมพรรษา 7 รอบ 12 สิงหาคม 2559 ซึ่ง กค. เห็นควรให้จัดทำเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 เป็นเหรียญเงินชนิดบุรุษ จำนวนผลิตไม่เกิน 100,000 เหรียญ ชนิดสตรี จำนวนผลิตไม่เกิน 84,000 เหรียญ และกำหนดจำหน่ายเหรียญละ 1,600 บาท โดย กค. จะจำหน่ายเหรียญเฉลิมพระเกียรติดังกล่าวทั่วประเทศพร้อมกันก่อนวันที่ 12 สิงหาคม 2559

 **สาระสำคัญของร่างพระราชกฤษฎีกา**

1. กำหนดให้มีเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในโอกาส

พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 โดยกำหนดรายละเอียดของลักษณะเหรียญไว้ และให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

1. กำหนดให้บุคคลมีสิทธิประดับเหรียญนี้ได้
2. กำหนดให้การประดับเหรียญนี้ให้ประดับได้อย่างเครื่องราชอิสริยาภรณ์หรือจะประดับโดยใช้

ห้อยคอหรือโดยวิธีอื่นที่เห็นสมควรโดยไม่มีแพรแถบก็ได้

1. กำหนดให้กรมธนารักษ์ กค. มีหน้าที่เกี่ยวกับการสร้างและการจำหน่ายเหรียญฯ

**4. เรื่อง ร่างกฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. ....**

 คณะรัฐมนตรีมีมติรับทราบร่างกฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. .... ที่สำนักงานคณะกรรมการกฤษฎีกาตรวจพิจารณา และให้สำนักเลขาธิการนายกรัฐมนตรีนำร่างกฎกระทรวงดังกล่าวเสนอนายกรัฐมนตรีลงนาม แล้วส่งให้สำนักเลขาธิการคณะรัฐมนตรี เพื่อประกาศในราชกิจจานุเบกษาต่อไป

 **สาระสำคัญของร่างกฎกระทรวง**

 ยกเลิกกฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. 2551 และกฎกระทรวงแบ่งส่วนราชการสำนักเลขาธิการนายกรับมนตรี สำนักนายกรัฐมนตรี (ฉบับที่ 2) พ.ศ. 2556 โดยปรับปรุงการแบ่งส่วนราชการของสำนักเลขาธิการนายกรัฐมนตรี สำนักนายกรัฐมนตรี ดังนี้

|  |  |
| --- | --- |
| **การแบ่งส่วนราชการเดิม** | **การแบ่งส่วนราชการใหม่** |
| 1. สำนักบริหารกลาง2. สำนักการต่างประเทศ3. สำนักโฆษก4. สำนักประสานงานการเมือง5. สำนักพิธีการและเลขานุการ6. สำนักสถานที่และรักษาความปลอดภัย7. ศูนย์เทคโนโลยีสารสนเทศและการสื่อสาร 8. กลุ่มพัฒนาระบบบริหาร9. กลุ่มตรวจสอบภายใน10. ศูนย์ปฏิบัติการต่อต้านการทุจริต  | **1. สำนักงานเลขาธิการ****2. กองการต่างประเทศ****3. กองงานนายกรัฐมนตรี****4. กองประสานงานการเมือง****5. กองประสานนโยบายและยุทธศาสตร์****6. กองพิธีการ****7. กองสถานที่ ยานพาหนะ และรักษาความปลอดภัย**8. ศูนย์เทคโนโลยีสารสนเทศและการสื่อสาร9. สำนักโฆษก10. กลุ่มตรวจสอบภายใน11. กลุ่มพัฒนาระบบบริหาร 12. ศูนย์ปฏิบัติการต่อต้านการทุจริต  |

**5. เรื่อง ร่างกฎกระทรวงว่าด้วยอัตราค่าบำรุงสันนิบาตสหกรณ์แห่งประเทศไทย พ.ศ. ....**

 คณะรัฐมนตรีมีมติอนุมัติหลักการร่างกฎกระทรวงว่าด้วยอัตราค่าบำรุงสันนิบาตสหกรณ์ แห่งประเทศไทย พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

 **สาระสำคัญของร่างกฎกระทรวง**

 ปรับปรุงอัตราค่าบำรุงสันนิบาตสหกรณ์แห่งประเทศไทย ดังนี้

|  |  |
| --- | --- |
| **อัตราค่าบำรุงฯ เดิม****ตามกฎกระทรวง ฉบับที่ 4 (พ.ศ. 2528)ฯ** | **อัตราค่าบำรุงฯ ใหม่****ตามร่างกฎกระทรวงที่ กษ.เสนอ** |
| ค่าบำรุงสันนิบาตสหกรณ์แห่งประเทศไทย ให้จัดสรรจากกำไรสุทธิประจำปีของสหกรณ์จำกัดในอัตรา**ร้อยละห้าของกำไรสุทธิ แต่ไม่เกินหนึ่งหมื่นบาท** | ค่าบำรุงสันนิบาตสหกรณ์แห่งประเทศไทย ให้จัดสรรจากกำไรสุทธิประจำปีของสหกรณ์จำกัดในอัตรา**ร้อยละหนึ่งของกำไรสุทธิ แต่ไม่เกินหนึ่งหมื่นบาท** |

**6. เรื่อง ร่างกฎกระทรวงกำหนดงานที่มีลักษณะอาจเป็นอันตรายต่อสุขภาพและความปลอดภัยของหญิง มีครรภ์หรือเด็กซึ่งมีอายุต่ำกว่าสิบห้าปี พ.ศ. ....**

 คณะรัฐมนตรีมีมติอนุมัติดังนี้

 1. อนุมัติหลักการร่างกฎกระทรวงกำหนดงานที่มีลักษณะอาจเป็นอันตรายต่อสุขภาพและ ความปลอดภัยของหญิงมีครรภ์หรือเด็กซึ่งมีอายุต่ำกว่าสิบห้าปี พ.ศ. .... ตามที่กระทรวงแรงงาน (รง.) เสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นของกระทรวงสาธารณสุขไปประกอบการพิจารณาด้วย แล้วดำเนินการต่อไปได้

 2. ให้กระทรวงแรงงานเร่งรัดการออกกฎหมายลำดับรองตามมาตรา 3 ในบทนิยามคำว่า “งานที่รับไปทำที่บ้าน” มาตรา 21 และมาตรา 24 วรรคหนึ่ง แห่งพระราชบัญญัติคุ้มครองผู้รับงานไปทำที่บ้าน พ.ศ. 2553 เพื่อให้กฎหมายแม่บทมีผลใช้บังคับโดยสมบูรณ์และสามารถปฏิบัติให้เกิดผลได้อย่างมีประสิทธิภาพ

 รง. เสนอว่า ร่างกฎกระทรวงในเรื่องนี้เป็นกฎหมายลำดับรองซึ่งออกตามความในมาตรา 4 วรรคหนึ่ง และมาตรา 20 วรรคสอง แห่งพระราชบัญญัติคุ้มครองผู้รับงานไปทำที่บ้าน พ.ศ. 2553 เพื่อกำหนดลักษณะ งานที่อาจเป็นอันตรายต่อสุขภาพและความปลอดภัยของหญิงมีครรภ์ หรือเด็กซึ่งมีอายุต่ำกว่าสิบห้าปี เพื่อให้ ความคุ้มครองผู้รับงานไปทำที่บ้านซึ่งเป็นหญิงมีครรภ์และเด็กซึ่งมีอายุต่ำกว่าสิบห้าปีให้มีความปลอดภัยในการทำงาน

 **สาระสำคัญของร่างกฎกระทรวง**

 1. กำหนดงานที่มีลักษณะอาจเป็นอันตรายต่อสุขภาพและความปลอดภัยของหญิงมีครรภ์ 4 ลักษณะงาน ดังนี้

 (1) งานเกี่ยวกับเครื่องจักร เครื่องยนต์อันอาจเกิดอันตรายจากความสั่นสะเทือนแบบ ทั้งร่างกาย

 (2) งานยก แบก หาบ หาม ทูน ลาก หรือเข็นของหนักเกินสิบห้ากิโลกรัม (3) งานที่ต้องสัมผัสละออง ไอ ก๊าซ จากวัตถุดิบหรือกระบวนการผลิต อันอาจเป็นอันตรายต่อสุขภาพ เช่น งานพ่นสี งานฟอกย้อม

 (4) งานที่ต้องสัมผัสกับฝุ่น ฟูม เส้นใย จากวัตถุดิบหรือกระบวนการผลิต อันอาจเป็นอันตรายต่อสุขภาพ เช่น งานเชื่อมโลหะ หลอมโลหะ งานขัด เจียโลหะ

 2. กำหนดงานที่มีลักษณะอาจเป็นอันตรายต่อสุขภาพและความปลอดภัยของเด็กซึ่งมีอายุต่ำกว่าสิบห้าปี 6 ลักษณะงาน ดังนี้

 (1) งานเกี่ยวกับเครื่องจักร เครื่องมือ อุปกรณ์ซึ่งอาจก่อให้เกิดอันตรายจากเครื่องจักร เครื่องมือ อุปกรณ์นั้น

 (2) งานยก แบก หาบ หาม ทูน ลาก หรือเข็นของหนักเกินสิบห้ากิโลกรัม

 (3) งานเกี่ยวกับแสงจ้า เสียงดัง ความร้อนจัด ความเย็นจัด หรือความสั่นสะเทือนซึ่งอาจเป็นอันตรายต่อสุขภาพและความปลอดภัย

 (4) งานที่ต้องสัมผัสละออง ไอ ก๊าซ จากวัตถุดิบหรือกระบวนการผลิตอันอาจเป็นอันตรายต่อสุขภาพ เช่น งานพ่นสี งานฟอกย้อม

 (5) งานที่ต้องสัมผัสกับฝุ่น ฟูม เส้นใย จากวัตถุดิบหรือกระบวนการผลิต อันอาจเป็นอันตรายต่อสุขภาพ เช่น งานเชื่อมโลหะ หลอมโลหะ งานขัด เจียโลหะ

 (6) งานเกี่ยวกับจุลชีวันเป็นพิษซึ่งอาจเป็นเชื้อไวรัส แบคทีเรีย รา หรือเชื้ออื่นอันอาจเป็นอันตรายต่อสุขภาพ

**7. เรื่อง ร่างกฎกระทรวงกำหนดลักษณะของเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พ.ศ. ....**

 คณะรัฐมนตรีมีมติอนุมัติหลักการร่างกฎกระทรวงกำหนดลักษณะของเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พ.ศ. .... ตามที่ กระทรวงการคลัง (กค.) เสนอ

 กค. เสนอว่า เนื่องในโอกาสพระราชพิธีมหามงคลเฉลิมพระชนมพรรษา 7 รอบ ในวันที่ 12 สิงหาคม 2559 ดังนั้น เพื่อเป็นการเฉลิมพระเกียรติและถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ ให้แผ่ไพศาลทั้งภายในประเทศและนานาประเทศ ตลอดจนน้อมนำจิตใจของปวงชนชาวไทย ให้แสดงความกตัญญูกตเวที และความจงรักภักดี อีกทั้งสำนึกในพระมหากรุณาธิคุณที่ทรงมีต่อพสกนิกร สมควรจัดทำเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถเนื่องในโอกาสดังกล่าว ซี่ง กค. ได้ขอพระราชทานพระบรมราชานุญาต จัดทำเหรียญกษาปณ์ที่ระลึกดังกล่าวตามแบบที่ทูลเกล้าฯ ถวายและได้รับพระราชทานพระบรมราชานุญาตแล้ว

 **สาระสำคัญของร่างกฎกระทรวง**

 กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลายและลักษณะอื่น ๆ ของเหรียญกษาปณ์ทองคำ ราคาหนึ่งหมื่นหกพันบาท หนึ่งชนิด เหรียญกษาปณ์เงิน ราคาแปดร้อยบาท หนึ่งชนิด และเหรียญกษาปณ์โลหะสีขาว (ทองแดงผสมนิกเกิล) ราคาห้าสิบบาท หนึ่งชนิด เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559

|  |
| --- |
| **เศรษฐกิจ – สังคม**  |

**8. เรื่อง ขอขยายระยะเวลาโครงการสินเชื่อดอกเบี้ยต่ำ (Policy Loan)**

 คณะรัฐมนตรีมีมติเห็นชอบการขยายระยะเวลาโครงการสินเชื่อดอกเบี้ยต่ำ
(โครงการ Policy Loan) ตามที่ กระทรวงการคลัง (กค.) เสนอ **จากเดิม**ที่กำหนดให้เริ่มรับคำขอตั้งแต่ วันที่คณะรัฐมนตรีมีมติเห็นชอบจนถึงวันที่ 30 มิถุนายน 2559 หรือจนกว่าจะเต็มวงเงิน แล้วแต่อย่างหนึ่งอย่างใดจะถึงก่อน **เป็น** เริ่มรับคำขอตั้งแต่วันที่คณะรัฐมนตรีมีมติเห็นชอบจนถึงวันที่ 31 ธันวาคม 2559 หรือจนกว่าจะ เต็มวงเงิน แล้วแต่อย่างหนึ่งอย่างใดจะถึงก่อน โดยไม่ให้มีการขยายโครงการฯ ดังกล่าวออกไปอีก

**9. เรื่อง โครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่มประสิทธิภาพการผลิตสำหรับ ผู้ประกอบกิจการวิสาหกิจขนาดกลางและขนาดย่อม (SMEs)**

 คณะรัฐมนตรีมีมติอนุมัติตามที่กระทรวงการคลัง (กค.) เสนอ ดังนี้

1. อนุมัติให้ กค. ดำเนินโครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่ม

ประสิทธิภาพการผลิต สำหรับผู้ประกอบกิจการวิสาหกิจขนาดกลางและขนาดย่อม (SMEs) โดยให้กระทรวงการคลังกำหนดมาตรการการปล่อยสินเชื่อให้ทั่วถึง และห้ามมิให้ Refinance หนี้เดิม รวมทั้งให้รับความเห็นของสำนักงานส่งเสริมวิสาหกิจขนาดกลางและขนาดย่อมไปพิจารณาดำเนินการด้วย

1. ให้กระทรวงการคลังจัดทำรายงานผลสัมฤทธิ์การดำเนินโครงการสินเชื่อดอกเบี้ยต่ำที่ผ่านมา

(โครงการสินเชื่อดอกเบี้ยต่ำ (Policy Loan) และโครงการสินเชื่อดอกเบี้ยต่ำเพื่อเป็นเงินทุนหมุนเวียนให้ แก่ผู้ประกอบกิจการ SMEs) เพื่อเสนอคณะรัฐมนตรีทราบต่อไป

 **สาระสำคัญของโครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่มประสิทธิภาพการผลิตสำหรับผู้ประกอบกิจการวิสาหกิจขนาดกลางและขนาดย่อม (SMEs)** มีวัตถุประสงค์เพื่อเป็นสินเชื่อระยะยาว (L/T) ให้แก่ผู้ประกอบกิจการ SMEs เพื่อการลงทุน หรือการต่อเติมเปลี่ยนแปลง ขยายออก หรือทำให้ดีขึ้น ซึ่งทรัพย์สินที่เกี่ยวเนื่องกับกิจการ แต่ไม่ใช่เป็นการซ่อมแซมให้คงสภาพเดิม และต้องเป็นทรัพย์สิน ดังนี้ 1. เครื่องจักร ส่วนประกอบ อุปรกรณ์ เครื่องมือ เครื่องใช้ 2. โปรแกรมคอมพิวเตอร์ 3. อาคารถาวร เพื่อใช้เป็นที่ตั้งของเครื่องจักร แต่ไม่รวมถึงที่ดินและอาคารที่ใช้เพื่อการอยู่อาศัย โดยมีวงเงินรวมทั้งโครงการ 30,000 ล้านบาท

 **วิธีการให้ความช่วยเหลือ**

1. ธนาคารออมสินให้สินเชื่อดอกเบี้ยต่ำกับธนาคารพาณิชย์และสถาบันการเงินเฉพาะกิจที่เข้า

ร่วมโครงการ และธนาคารพาณิชย์และสถาบันการเงินเฉพาะกิจให้สินเชื่อแก่ผู้ประกอบกิจการ SMEs เฉพาะการปล่อยสินเชื่อใหม่ โดยมีเงื่อนไขไม่ให้ Refinance หนี้เดิม

1. ธนาคารพาณิชย์และสถาบันการเงินเฉพาะกิจที่เข้าร่วมโครงการต้องทำรายงานสรุปยอดสินเชื่อ

ของผู้ประกอบการ SMEs แต่ละราย เพื่อประกอบการเบิกเงินกู้จากธนาคารออมสิน

**10. เรื่อง แนวทางเพื่อสนับสนุนการดำเนินการตามแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ**

 คณะรัฐมนตรีมีมติรับทราบแนวทางสนับสนุนการดำเนินการตามแผนยุทธศาตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ ตามที่กระทรวงการคลัง (กค.) เสนอ และให้หน่วยงานที่เกี่ยวข้องดำเนินการตามแนวทางดังกล่าวโดยด่วนต่อไป

 **สาระสำคัญของเรื่อง**

 กค. รายงานว่า

 1. เพื่อให้บรรลุตามวัตถุประสงค์ของโครงการการขยายการใช้บัตรที่มุ่งส่งเสริมการชำระเงินทางอิเล็กทรอนิกส์แทนเงินสด โดยจะขยายจุดรับชำระเงินทางอิเล็กทรอนิกส์ให้ทั่วถึงทั้งประเทศ ต้องอาศัยความร่วมมือจากหน่วยงานภาครัฐและภาคธุรกิจให้ติดตั้งอุปกรณ์รับชำระเงินทางอิเล็กทรอนิกส์ เพื่อเป็นทางเลือกแก่ประชาชนในการชำระค่าบริการสินค้าและบริการแทนการใช้เงินสด เห็นควรให้หน่วยงานรัฐบาล รัฐวิสาหกิจ และ อปท. ที่มีการรับเงินจากประชาชนติดตั้งอุปกรณ์รับชำระเงินทางอิเล็กทรอนิกส์ให้เพียงพอต่อการให้บริการกับประชาชน และให้หน่วยงานที่เกี่ยวข้องปรับปรุงระเบียบและหลักเกณฑ์ให้เอื้ออำนวยต่อการรับชำระเงินทางอิเล็กทรอนิกส์ จากประชาชน ณ จุดรับชำระเงินต่าง ๆ ทั่วประเทศ

 2. ในการพัฒนาระบบโครงสร้างพื้นฐานการชำระเงินให้สามารถรองรับการโอนเงินระหว่างธนาคารโดยใช้หมายเลขหรือรหัสใด ๆ (Any ID) ที่กำหนดในการระบุผู้รับโอน เช่น หมายเลขโทรศัพท์ เลขประจำตัวประชาชน และเลขประจำตัวนิติบุคคล พบปัญหาว่าหมายเลขซ้ำกันระหว่างเลขประจำตัวของบุคคลที่ไม่มีสัญชาติไทย (ซึ่งออกโดยกรมการปกครอง กระทรวงมหาดไทย) กับเลขประจำตัวนิติบุคคล (ซึ่งออกโดยกรมพัฒนาธุรกิจการค้า กระทรวงพาณิชย์) จำนวน 138 ราย โดยจากการตรวจสอบข้อมูลของกรมพัฒนาธุรกิจการค้าพบว่าส่วนใหญ่เป็น นิติบุคคลที่ไม่ได้ดำเนินการธุรกิจหรือเป็นนิติบุคคลร้าง ซึ่งหากโครงการ Any ID เริ่มดำเนินการอาจจะเกิดปัญหาในทางปฏิบัติได้ นอกจากนั้นยังมีบุคคลธรรมดาหรือนิติบุคคลที่มีหน้าที่ต้องเสียภาษีแต่ไม่มีเลขประจำตัวที่ออกโดย ทั้ง 2 หน่วยงาน ซึ่งกรมสรรพกร กค. จะเป็นผู้ออกเลขประจำตัวผู้เสียภาษีให้ ในการประชุมคณะกรรมการขับเคลื่อนแผนยุทธศาสตร์ National e-Payment ครั้งที่ 3/2559 ที่ประชุมจึงได้มีมติเห็นชอบในหลักการ ดังนี้

 2.1 ให้กรมพัฒนาธุรกิจการค้าดำเนินการแก้ไขปัญหาเลขประจำตัวนิติบุคคล 138 ราย ที่ซ้ำกับเลขประจำตัวประชาชน โดยการออกเลขประจำตัวให้กับนิติบุคคลเหล่านี้ใหม่เพื่อไม่ให้ซ้ำซ้อนกับเลขประจำตัวประชาชนที่ออกโดยกรมการปกครอง

 2.2 เพื่อป้องกันปัญหาของการออกเลขประจำตัวซ้ำกันระหว่างหน่วยงานในอนาคต ให้ กรมพัฒนาธุรกิจการค้าขอจัดสรรเลขประจำตัวของนิติบุคคลจำนวน 2 ล้านหมายเลข ส่งให้กรมการปกครองเพื่อ กันไว้ไม่ให้ใช้ออกเลขประจำตัวประชาชนและเห็นชอบในหลักการในการกำหนดภารกิจการออกเลขประจำตัว 13 หลัก ดังนี้

 1) ให้กรมการปกครองออกเลขประจำตัว 13 หลัก ให้แก่ บุคคลธรรมดา

 2) ให้กรมพัฒนาธุรกิจการค้าออกเลขประจำตัว 13 หลัก ให้แก่นิติบุคคล

 3) ให้กรมสรรพากรออกเลขให้กับบุคคลหรือนิติบุคคลบางประเภทที่อยู่นอกเหนือตามข้อ 1) และ 2) เช่น กองมรดกเฉพาะที่ยังไม่ได้แบ่งคณะบุคคล และผู้จ่ายเงินได้ ที่มีหน้าที่ต้องเสียภาษี ตามกฎหมายของกรมสรรพากร

 ทั้งนี้ เพื่อให้การดำเนินงานโครงการ Any ID เป็นไปอย่างมีระบบ เห็นควรมอบหมายให้กรมการปกครอง กรมพัฒนาธุรกิจการค้า กรมสรรพากร และหน่วยงานที่เกี่ยวข้องวางแนวทางในการปฏิบัติร่วมกันเพื่อป้องกันการซ้ำซ้อนของเลขประจำตัว 13 หลักในอนาคต

**11. เรื่อง ร่างข้อบังคับการรถไฟฟ้าขนส่งมวลชนแห่งประเทศไทยออกตามความในมาตรา 18 (13) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 จำนวน 3 ฉบับ**

 คณะรัฐมนตรีมีมติเห็นชอบในหลักการร่างข้อบังคับการรถไฟฟ้าขนส่งมวลชนแห่งประเทศไทยออกตามความในมาตรา 18 (13) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 จำนวน 3 ฉบับ ตามที่กระทรวงคมนาคม (คค.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณาเป็นเรื่องด่วน แล้วดำเนินการต่อไปได้

1. ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสาร

วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสายสีม่วง ช่วงคลองบางไผ่ – เตาปูน พ.ศ. ....

1. ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยอัตราค่าบริการจอดรถยนต์และ

วิธีการจัดเก็บค่าบริการจอดรถยนต์ โครงการรถไฟฟ้าสายสีม่วงช่วงบางใหญ่ – บางซื่อ พ.ศ. ....

1. ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสารร่วม

วิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้าสายสีม่วง ช่วงบางใหญ่ – บางซื่อ และรถไฟฟ้ามหานครสายเฉลิมรัชมงคล พ.ศ. ....

 **สาระสำคัญของร่างข้อบังคับ จำนวน 3 ฉบับ**

1. **ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสาร**

**วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสายสีม่วง ช่วงคลองบางไผ่ – เตาปูน พ.ศ. ....** มีสาระสำคัญเป็นการกำหนดอัตราค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสายสีม่วง ช่วงคลองบางไผ่ – เตาปูน ซึ่งมีอัตราค่าโดยสารเริ่มต้นที่ 14 บาท สูงสุด 42 บาท

1. **ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยอัตราค่าบริการจอดรถยนต์**

**และวิธีการจัดเก็บค่าบริการจอดรถยนต์ โครงการรถไฟฟ้าสายสีม่วงช่วงบางใหญ่ – บางซื่อ พ.ศ. ....**  มีสาระสำคัญเป็นการกำหนดอัตราค่าบริการจอดรถยนต์โครงการรถไฟฟ้าสายสีม่วง ช่วงบางใหญ่ – บางซื่อ ซึ่งมีอาคารจอดแล้วจน จำนวน 4 แห่ง โดยกำหนดอัตราค่าบริการ สำหรับผู้มาใช้บริการรถไฟฟ้า ในอัตราค่าบริการ 10 บาทต่อ 2 ชั่วโมง และสำหรับผู้ไม่ใช้บริการรถไฟฟ้าชั่วโมงละ 20 บาท

1. **ร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสาร**

**ร่วม วิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้าสายสีม่วง ช่วงบางใหญ่ – บางซื่อ และรถไฟฟ้ามหานครสายเฉลิมรัชมงคล พ.ศ. ....**  มีสาระสำคัญเป็นการกำหนดอัตราค่าโดยสารร่วมระหว่างรถไฟฟ้าสายสีม่วง ช่วงบางใหญ่ – บางซื่อ และรถไฟฟ้า มหานคร สายเฉลิมรัชมงคล ซึ่งมีอัตราค่าโดยสารสูงสุดอยู่ที่ 70 บาท และการกำหนดประเภทบุคคลที่ได้รับ การยกเว้นไม่ต้องชำระค่าโดยสารร่วม

**12. เรื่อง โครงการพัฒนาระเบียงเศรษฐกิจภาคตะวันออก (Eastern Economic Corridor Development)**

 คณะรัฐมนตรีมีมติเห็นชอบตามที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เสนอโครงการพัฒนาระเบียงเศรษฐกิจภาคตะวันออก (Eastern Economic Corridor Development) และมอบหมายให้รองนายกรัฐมนตรี (นายสมคิด จาตุศรีพิทักษ์) ร่วมกับกระทรวงคมนาคม (คค.) กองทัพเรือ และหน่วยงานที่เกี่ยวข้อง พิจารณาจัดทำรายละเอียดโครงการพัฒนาระเบียงเศรษฐกิจภาคตะวันออก ให้แล้วเสร็จภายใน 3 เดือนตามข้อสั่งการของนายกรัฐมนตรี

 **สาระสำคัญของเรื่อง**

 สศช. รายงานว่า

 1. ปัจจุบันพื้นที่บริเวณชายฝั่งทะเลตะวันออกเป็นฐานการผลิตอุตสาหกรรมหลักของประเทศ โดยเฉพาะอุตสาหกรรมปิโตรเคมี พลังงาน และยานยนต์ ซึ่งมีผลิตภัณฑ์มวลรวมคิดเป็นสัดส่วน 1 ใน 5 ของประเทศ ประกอบกับมีความพร้อมของระบบโครงสร้างพื้นฐาน ทั้งทางถนน รถไฟ ท่าเรือ และนิคมอุตสาหกรรม อีกทั้งยังเป็นศูนย์กลางการขนส่งทางเรือของอาเซียน ซึ่งสามารถเชื่อมโยงไปยังท่าเรือน้ำลึกทวายของสาธารณรัฐแห่งสหภาพเมียนมา ท่าเรือสีหนุวิลล์ของราชอาณาจักรกัมพูชา และท่าเรือวังเตาของสาธารณรัฐสังคมนิยมเวียดนาม รวมทั้งเป็นที่รู้จักของนักลงทุนทั่วโลก จึงได้ริเริ่ม**โครงการพัฒนาระเบียงเศรษฐกิจภาคตะวันออก (Eastern Economic Corridor Development)** ให้เป็นเขตเศรษฐกิจชั้นนำของอาเซียน เพื่อส่งเสริม 10 อุตสาหกรรมเป้าหมายให้เป็นกลไกขับเคลื่อนเศรษฐกิจเพื่ออนาคต (New Engine of Growth) โดยมีกรอบแนวคิดในการดำเนินโครงการ สรุปได้ดังนี้

 1.1 **พื้นที่ดำเนินการ** ดำเนินการใน 3 จังหวัดภาคตะวันออก ได้แก่ ชลบุรี ระยอง และฉะเชิงเทรา โดยแบ่งเป็นเขตอุตสาหกรรม เขตพัฒนาโครงสร้างพื้นฐาน และเขตพัฒนาเมือง

 1.2 **การลงทุนด้านโครงสร้างพื้นฐาน** ประกอบด้วย

 1) ทางอากาศ ได้แก่ ท่าอากาศยานนานาชาติอู่ตะเภา

 2) ทางเรือ ได้แก่ ท่าเรือพาณิชย์สัตหีบ ท่าเรือแหลมฉบัง และท่าเรือมาบตาพุด

 3) ทางถนน ได้แก่ ทางหลวงพิเศษระหว่างเมือง กรุงเทพฯ-ชลบุรี พัทยา-มาบตาพุด และแหลมฉบัง-นครราชสีมา

 4) ทางราง ได้แก่ รถไฟทางคู่ ช่วงฉะเชิงเทรา-คลองสิบเก้า-แก่งคอย และช่วงกรุงเทพฯ-ระยอง

 ทั้งนี้ การลงทุนด้านโครงสร้างพื้นฐานจะต้องบูรณาการเชื่อมโยงกันทั้งระบบ เพื่อลดต้นทุนโลจิสติกส์ เพิ่มความปลอดภัยในการเดินทาง และเพิ่มศักยภาพการท่องเที่ยวทางทะเล โดยเฉพาะอย่างยิ่งพัฒนาท่าเรือน้ำลึกจุกเสม็ดให้เป็นจุดจอดเรือยอชท์ เรือข้ามฟาก (Ferry) และเรือสำราญ (Cruise) เน้นการเชื่อมโยงกับท่าเรือท่องเที่ยวอื่น 2 ฝั่งทะเลอ่าวไทยและอันดามัน เพื่อรองรับกิจกรรมทางเศรษฐกิจในทุกด้านที่มีแนวขยายตัวเพิ่มมากขึ้นในอนาคตให้เกิดผลอย่างเป็นรูปธรรมภายในปี 2561

 1.3 **การดึงดูดการลงทุนภาคเอกชน** ประกอบด้วย การให้สิทธิประโยชน์แก่นักลงทุนเพิ่มขึ้นจากเดิม การจัดตั้งกองทุนพัฒนาความสามารถในการแข่งขันของผู้ประกอบการ การจัดตั้งศูนย์บริการเบ็ดเสร็จการลงทุน (One Stop Service) การอำนวยความสะดวกในการอนุมัติเรื่องการดำเนินการด้านสิ่งแวดล้อมและผังเมือง ความรวดเร็วในการออกใบอนุญาต การประกาศเป็นเขตปลอดภาษี การจัดหาที่ดินและระยะเวลาเช่าที่ดิน ระยะเวลาพำนักและทำงานของนักลงทุน และผู้เชี่ยวชาญต่างประเทศ สิทธิในการทำธุรกรรมทางการเงิน การใช้เงินตราต่างประเทศ การจัดตั้งศูนย์ธุรกรรมทางการเงิน และการจัดตั้งกองทุนในพื้นที่ร่วมกับชุมชนในท้องถิ่น

 2. **ข้อสั่งการของนายกรัฐมนตรี**

 มอบหมายรองนายกรัฐมนตรี (นายสมคิด จาตุศรีพิทักษ์) ร่วมกับกระทรวงคมนาคม (คค.) กองทัพเรือ และหน่วยงานที่เกี่ยวข้อง พิจารณาจัดทำรายละเอียดโครงการพัฒนาระเบียงเศรษฐกิจภาคตะวันออก โดยให้มีแผนลงทุนโครงสร้างพื้นฐานการคมนาคมขนส่งทั้งทางบก ทางราง ทางน้ำ และทางอากาศทั้งระบบ ที่คำนึงถึงการเชื่อมโยงทั้งภายในประเทศและประเทศเพื่อนบ้าน แผนดำเนินการด้านผังเมือง การพัฒนาอุตสาหกรรม สีเขียว และผลประโยชน์ที่ประชาชนในพื้นที่จะได้รับ รวมทั้งจัดทำแผนงบประมาณในการดำเนินโครงการ โดยให้ใช้งบประมาณรายจ่ายประจำปีงบประมาณ พ.ศ. 2560 และ 2561 ให้แล้วเสร็จภายใน 3 เดือน

|  |
| --- |
| **ต่างประเทศ** |

**13. เรื่อง รายงานผลการเจรจาการบินระหว่างไทย-ปากีสถาน**

 คณะรัฐมนตรีมีมติเห็นชอบและอนุมัติ ตามที่ กระทรวงคมนาคม (คค.) เสนอ ดังนี้

 1. เห็นชอบบันทึกความเข้าใจลับระหว่างไทย-ปากีสถาน ฉบับลงนามวันที่ 15 พฤศจิกายน 2559

 2. เห็นชอบร่างหนังสือแลกเปลี่ยนทางการทูตของไทยและปากีสถาน

 3. อนุมัติให้กระทรวงการต่างประเทศ (กต.) ดำเนินการแลกเปลี่ยนหนังสือทางการทูตยืนยันการ มีผลใช้บังคับของบันทึกความเข้าใจลับระหว่างไทย-ปากีสถานต่อไป โดยให้ กต. สามารถปรับถ้อยคำตาม ความเหมาะสมที่ไม่กระทบกับสาระสำคัญ

 **สาระสำคัญของบันทึกความเข้าใจลับฯ** เป็นการเพิ่มข้อบทว่าด้วยการทำการบินโดยใช้ชื่อเที่ยวบินร่วมกัน ข้อบทว่าด้วยการรักษาความปลอดภัยการบิน และข้อบทว่าด้วยความปลอดภัยการบิน รวมทั้งปรับปรุง ใบพิกัดเส้นทางบิน สิทธิความจุความถี่ และสิทธิรับขนการจราจรเพื่อเป็นการเพิ่มโอกาสในการให้บริการระหว่างกัน

**14. เรื่อง ขอความเห็นชอบเสนอข้อกำหนดร่างขอบเขตการทำงานของกองทุนเพื่อบรรเทาทุกข์และให้ความช่วยเหลือทางมนุษยธรรมสำหรับเหยื่อจากการเคลื่อนย้ายถิ่นฐานแบบไม่ปกติ (Terms of Reference of the Trust Fund for Humanitarian and Relief Efforts for the Victims of Irregular Movement of Persons)**

 คณะรัฐมนตรีมีมติเห็นชอบและอนุมัติตามที่สำนักงานตำรวจแห่งชาติ (ตช.) เสนอ ดังนี้

 1. เห็นชอบร่างขอบเขตการทำงานของกองทุนเพื่อบรรเทาทุกข์และให้ความช่วยเหลือทางมนุษยธรรมสำหรับเหยื่อจากการเคลื่อนย้ายถิ่นฐานแบบไม่ปกติ (Terms of Reference of the Trust Fund for Humanitarian and Relief Efforts for the Victims of Irregular Movement of Persons)

 2. เห็นชอบในกรณีที่ประเทศไทยจะบริจาคเงินเข้ากองทุนเพื่อบรรเทาทุกข์ฯ ดังกล่าว

 3. อนุมัติให้ ตช. สามารถดำเนินการแก้ไขปรับปรุงร่างขอบเขตการทำงานฯ นี้ในส่วนที่ไม่ใช่สาระสำคัญได้ (หากมีความจำเป็น) โดยไม่ต้องเสนอคณะรัฐมนตรีพิจารณาอีกครั้ง

 **ร่างขอบเขตการทำงานของกองทุนเพื่อบรรเทาทุกข์ฯ มีสารสะสำคัญ** ดังนี้

 1. การสนับสนุนกองทุนเป็นความสมัครใจจากทุกประเทศสมาชิกอาเซียนและประชาคมนานาชาติ ซึ่งรวมไปถึงประเทศคู่เจรจาของอาเซียนองค์กรระหว่างประเทศ และผู้ถือประโยชน์ร่วมภายนอก

 2. การสนับสนุนต้องมีการบริหารจัดการ จัดสรร และตรวจสอบด้วยกฎเกณฑ์ตามขั้นตอน การดำเนินงานของสำนักเลขาธิการอาเซียนว่าด้วยการพิจารณากระบวนการบริหารจัดการกองทุนในโครงการจัดสรรและรายงานทางการเงิน

 3. การใช้ประโยชน์จากกองทุน ประเทศสมาชิกอาเซียนจะต้องทำการร้องขออนุมัติการใช้เงินต่อที่ประชุมเจ้าหน้าที่อาวุโสอาเซียนด้านอาชญากรรมข้ามชาติ (ASEAN Senior Officials Meeting on Transnational Crime : SOMTC) โดยต้องเสนอแผนการนำเงินไปใช้ประโยชน์ ประกอบด้วย (ก) วัตถุประสงค์ (ข) วิธีการนำเงินไปใช้โดยมีรายละเอียดของแผนการดำเนินการ ระยะเวลาและผู้ดำเนินการ (ค) แสดรายละเอียดของค่าใช้จ่ายทั้งหมดโดยแยกเป็นหัวข้อ และ (ง) กำหนดการในการเบิกจ่าย ซึ่งการยื่นคำร้องดังกล่าวหากไม่มีการคัดค้านจาก SOMTC จะถูกพิจารณาให้ได้รับการอนุมัติภายใน 10 ทำการ

 4. การเบิกจ่ายเงินจากกองทุนนั้น สำนักเลขาธิการอาเซียนจะจ่ายเงินจากกองทุนให้กับผู้ดำเนินการ ในขณะเดียวกันสำนักเลขาธิการอาเซียนก็จะแจ้งให้คณะกรรมการผู้แทนถาวร (Committee of Permanent Representatives : CPR) และ SOMTC ทราบถึงการจ่ายเงินนั้น

 5. หน่วยงานจากประเทศสมาชิกอาเซียนที่เป็นผู้ดำเนินงานจะต้องจัดส่งรายงานฉบับสมบูรณ์ไปยังสำนักเลขาธิการอาเซียน ประกอบด้วย รายงานงบการเงินและสรุปรายการการใช้จ่ายทั้งหมดไม่เกินกว่า 60 วัน หลังเสร็จสิ้นโครงการและในส่วนของงบที่ไม่ได้ใช้จ่ายจะต้องถูกคืนให้กับกองทุนโดยผ่านสำนักเลขาธิการอาเซียนภายใน 90 วัน หลังจากเสร็จสิ้นโครงการ

**15. เรื่อง (ร่าง) บันทึกความเข้าใจว่าด้วยความร่วมมือด้านแรงงาน (MOU) ระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว**

คณะรัฐมนตรีมีมติเห็นชอบและอนุมัติ ตามที่กระทรวงแรงงาน (รง.) เสนอ ดังนี้

 1. เห็นชอบต่อ (ร่าง) บันทึกความเข้าใจว่าด้วยความร่วมมือด้านแรงงาน (MOU) ระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว

 2. อนุมัติให้ พลเอก ศิริชัย ดิษฐกุล รัฐมนตรีว่าการกระทรวงแรงงานเป็นผู้แทนฝ่ายไทยในการลงนามในเอกสารดังกล่าว

 3. มอบหมายให้กระทรวงการต่างประเทศ (กต.) จัดทำหนังสือมอบอำนาจเต็ม
(Full Powers) ให้ พลเอก ศิริชัย ดิษฐกุล รัฐมนตรีว่าการกระทรวงแรงงานเป็นผู้ลงนามในเอกสารดังกล่าว

 4. หากมีความจำเป็นต้องแก้ไขเอกสารดังกล่าวในส่วนที่ไม่ใช่สาระสำคัญหรือไม่ขัดต่อผลประโยชน์ของไทย และไม่ขัดกับหลักการที่คณะรัฐมนตรีได้ให้ความเห็นชอบไว้ให้ รง. ดำเนินการได้โดยให้นำเสนอคณะรัฐมนตรีทราบภายหลังตามหลักเกณฑ์ของมติคณะรัฐมนตรีเมื่อวันที่ 30 มิถุนายน 2558 เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ

 **สาระสำคัญของร่างบันทึกความเข้าใจว่าด้วยความร่วมมือด้านแรงงงานระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว** มีวัตถุประสงค์เพื่อกำหนดหลักการพื้นฐานเกี่ยวกับความร่วมมือด้านแรงงานร่วมกัน โดยมีกรอบความร่วมมือ ได้แก่ (1) ความร่วมมือทางวิชาการ (2) ความร่วมมือด้านการพัฒนาฝีมือแรงงาน (3) ความมือด้านการจ้างแรงงาน (4) ความร่วมมือด้านการคุ้มครองแรงงาน และ (5) ความร่วมมือด้านการประกันสังคม และเพื่อเป็นการดำเนินงานและติดตามการดำเนินการตามบันทึกความเข้าใจฯ จะมีการจัดประชุมร่วมสองฝ่าย ทั้งระดับรัฐมนตรีและระดับเจ้าหน้าที่ ทั้งนี้ ประโยชน์ที่คาดว่าจะได้รับจาการลงนามบันทึกความเข้าใจดังกล่าว จะเป็นการส่งเสริมความสัมพันธ์อันดีระหว่างรัฐบาลของทั้งสองประเทศ ซึ่งมุ่งมั่นที่จะทำงานร่วมกันในการพัฒนาและขยายความร่วมมือด้านแรงงานให้ครอบคลุมในหลายมิติดังกล่าวข้างต้น และเป็นการส่งเสริมบทบาทของไทยในการแลกเปลี่ยนประสบการณ์ และแนวปฏิบัติร่วมกัน ทั้งนี้ ความสัมพันธ์ที่ใกล้ชิดเป็นการสร้างพันธมิตรในเวทีระหว่างประเทศของภูมิภาค จะนำไปสู่การกำหนดทิศทางนโยบายด้านแรงงานระหว่างประเทศร่วมกันในระดับทวิภาคี และระดับภูมิภาคต่อไปในอนาคต

**16. เรื่อง ขอความเห็นชอบร่างเจตนารมณ์ว่าด้วยการจัดตั้งคณะทำงานความร่วมมือทางทหารระหว่างกองทัพบกกับกองกำลังป้องกันตนเองทางบกญี่ปุ่น**

 คณะรัฐมนตรีมีมติเห็นชอบตามที่ รองนายกรัฐมนตรี (พลเอก ประวิตร วงษ์สุวรรณ) และรัฐมนตรีว่าการกระทรวงกลาโหมเสนอ ดังนี้

 1. ให้กระทรวงกลาโหม (กห.) จัดทำเจตนารมณ์ว่าด้วยการจัดตั้งคณะทำงานความร่วมมือทางทหารระหว่างกองทัพบกกับกองกำลังป้องกันตนเองทางบกญี่ปุ่น

 2. ให้ผู้บัญชาการทหารบกเป็นผู้ร่วมลงนามฝ่ายไทย ในร่างเจตนารมณ์ฯ ดังกล่าว

 3. หากมีความจำเป็นที่จะต้องเปลี่ยนแปลงรายละเอียดของร่างเจตนารมณ์ฯ โดยไม่ส่งผลกระทบต่อสาระสำคัญ ให้ กห. พิจารณาดำเนินการได้ตามความเหมาะสม

 **สาระสำคัญของเรื่อง**

กห. รายงานว่า

 1. กองกำลังป้องกันตนเองทางบกญี่ปุ่นได้แสดงเจตจำนง/ทาบทามกองทัพบกพิจารณาให้ทั้งสองประเทศดำเนินการจัดตั้งคณะทำงานความร่วมมือทางทหารระหว่างกองทัพบกกับกองกำลังป้องกันตนเองทางบกญี่ปุ่น เพื่อให้ทั้งสองฝ่ายจัดผู้แทนระดับกองทัพบกของทั้งสองประเทศในการประชุมและหารือร่วมกันเพื่อกำหนดแผนงานความร่วมมือทางทหารแบบทวิภาคีในระดับกองทัพบก

 2. กห. จึงมีความประสงค์จะจัดทำร่างเจตนารมณ์ว่าด้วยการจัดตั้งคณะทำงานความร่วมมือทางทหารระหว่างกองทัพบกกับกองกำลังป้องกันตนเองทางบกญี่ปุ่น (Statement of Intent for the Royal Thai Army – Japan Ground Self – Defense Force Staff Working Group) เพื่อส่งเสริมความร่วมมือด้านความมั่นคง และพัฒนาความสัมพันธ์ทางด้านการทหารให้มีความแน่นแฟ้นยิ่งขึ้น รวมทั้งจะทำให้กองทัพบกสามารถแลกเปลี่ยนความรู้และประสบการณ์จากกองกำลังป้องกันตนเองทางบกญี่ปุ่นที่มีความทันสมัยและมีความก้าวหน้าทางเทคโนโลยีด้านการทหาร

|  |
| --- |
| **แต่งตั้ง** |

**17. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงการคลัง)**

 คณะรัฐมนตรีมีมติอนุมัติตามที่กระทรวงการคลังเสนอแต่งตั้ง **นางปานทิพย์ ศรีพิมล** รองผู้อำนวยการสำนักงานคณะกรรมการนโยบายรัฐวิสาหกิจ ให้ดำรงตำแหน่ง ที่ปรึกษาด้านพัฒนารัฐวิสาหกิจ (นักวิเคราะห์รัฐวิสาหกิจทรงคุณวุฒิ) สำนักงานคณะกรรมการนโยบายรัฐวิสาหกิจ กระทรวงการคลัง ตั้งแต่ วันที่ 24 ธันวาคม 2558 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**18. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงยุติธรรม)**

 คณะรัฐมนตรีมีมติอนุมัติตามที่กระทรวงยุติธรรมเสนอแต่งตั้ง **นายวิตถวัลย์ สุนทรขจิต**  รองเลขาธิการคณะกรรมการป้องกันและปราบปรามยาเสพติด สำนักงานคณะกรรมการป้องกันและปราบปรามยาเสพติด ให้ดำรงตำแหน่ง ที่ปรึกษาการป้องกันและปราบปรามยาเสพติด (นักวิเคราะห์นโยบายและแผนทรงคุณวุฒิ) สำนักงานคณะกรรมการป้องกันและปราบปรามยาเสพติด กระทรวงยุติธรรม ตั้งแต่วันที่ 11 พฤษภาคม 2559 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**19. เรื่อง แต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสำนักงานพัฒนาเศรษฐกิจจากฐานชีวภาพ**

 คณะรัฐมนตรีมีมติเห็นชอบตามที่กระทรวงทรัพยากรธรรมชาติและสิ่งแวดล้อมเสนอแต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสำนักงานพัฒนาเศรษฐกิจจากฐานชีวภาพ จำนวน 7 คน เนื่องจากประธานกรรมการและกรรมการผู้ทรงคุณวุฒิชุดเดิมได้ดำรงตำแหน่งครบวาระสี่ปี เมื่อวันที่ 7 พฤษภาคม 2559 ดังนี้ 1. **ผู้ช่วยศาสตราจารย์พิทักษ์ จันทร์เจริญ** ประธานกรรมการ 2. **นายวีระชัย นาควิบูลย์วงศ์** กรรมการผู้ทรงคุณวุฒิสาขาการบริหารเศรษฐกิจการเกษตร 3. **นายสันติ บุญประดับ** กรรมการผู้ทรงคุณวุฒิสาขาทรัพยากรและสิ่งแวดล้อม 4. **นางดรุณี เอ็ดเวิร์ดส** กรรมการผู้ทรงคุณวุฒิสาขาวิทยาศาสตร์และเทคโนโลยี 5. **นายสุพัฒน์ เอี้ยวฉาย** กรรมการผู้ทรงคุณวุฒิสาขาการเงิน 6. **นางกอบบุญ ศรีชัย** กรรมการผู้ทรงคุณวุฒิสาขาบริหารธุรกิจ 7. **นายรัต ตระกูลฮุน** กรรมการผู้ทรงคุณวุฒิสาขานิติศาสตร์ ทั้งนี้ ตั้งแต่วันที่ 28 มิถุนายน 2559 เป็นต้นไป

**20. เรื่อง ขอแก้ไขการแต่งตั้งกรรมการในคณะกรรมการผังเมืองตามพระราชบัญญัติการผังเมือง (ฉบับที่ 4) พ.ศ. 2558 มาตรา 6 (5)**

 คณะรัฐมนตรีมีมติอนุมัติให้แก้ไขที่มาของการดำรงตำแหน่งกรรมการในคณะกรรมการผังเมืองที่คณะรัฐมนตรีได้มีมติแต่งตั้งเมื่อวันที่ 22 ธันวาคม 2558 ในส่วนของกรรมการผู้แทนสถาบันหรือองค์การอิสระ และบุคคลอื่นที่มีความเกี่ยวข้องกับการผังเมือง จาก “4. นายสมศักดิ์ ตั้งทรงศิริศักดิ์ ผู้แทนสภาสถาปนิก” เป็น “4. นายสมศักดิ์ ตั้งทรงศิริศักดิ์ บุคคลอื่นที่เกี่ยวข้องกับการผังเมือง” ตามที่กระทรวงมหาดไทยเสนอ

------------------------------------------------------